ด่วน OR ซื้อหุ้นร้านชานม KAMU 480 ล้านบาท
เมื่อไม่กี่ชั่วโมงที่ผ่านมา ปตท. น้ำมันและการค้าปลีก จำกัด (มหาชน) หรือ OR ได้รายงานต่อตลาดหลักทรัพย์ว่า จะเข้าซื้อหุ้นของบริษัท คามุ คามุ จำกัด เจ้าของร้านชา Kamu Tea หรือ KAMU  สำหรับมูลค่าการเข้าซื้อ OR ระบุไว้ว่าจะไม่เกิน 480 ล้านบาท แลกกับหุ้น 25%  โดยที่กลุ่มเจ้าของเดิมจะยังคงถือหุ้นอยู่ในสัดส่วน 75% นั่นเท่ากับว่า KAMU จะมีมูลค่ากิจการราว 1,920 ล้านบาท
27 ธ.ค. 2564

เมื่อไม่กี่ชั่วโมงที่ผ่านมา ปตท. น้ำมันและการค้าปลีก จำกัด (มหาชน) หรือ OR ได้รายงานต่อตลาดหลักทรัพย์ว่า จะเข้าซื้อหุ้นของบริษัท คามุ คามุ จำกัด เจ้าของร้านชา Kamu Tea หรือ KAMU
สำหรับมูลค่าการเข้าซื้อ OR ระบุไว้ว่าจะไม่เกิน 480 ล้านบาท แลกกับหุ้น 25% 
โดยที่กลุ่มเจ้าของเดิมจะยังคงถือหุ้นอยู่ในสัดส่วน 75%
นั่นเท่ากับว่า KAMU จะมีมูลค่ากิจการราว 1,920 ล้านบาท
แล้ว KAMU ขายดีขนาดไหน ?
สำหรับผลประกอบการของ บริษัท คามุ คามุ จำกัด
ปี 2561 มีรายได้ 154 ล้านบาท กำไร 21 ล้านบาท
ปี 2562 มีรายได้ 405 ล้านบาท กำไร 69 ล้านบาท
ปี 2563 มีรายได้ 362 ล้านบาท กำไร 97 ล้านบาท
โดยก่อนหน้านี้ OR ก็ได้มีการเข้าไปลงทุนในร้านอาหารหลายแห่ง เช่น
- ร้านสลัดโอ้กะจู๋ 500 ล้านบาท แลกกับหุ้น 20%
- ร้านอาหารญี่ปุ่น Kouen 192 ล้านบาท แลกกับหุ้น 25%
- ร้านกาแฟ Pacamara 172 ล้านบาท แลกกับหุ้น 65%
ซึ่งเราจะเห็นได้ว่าลักษณะการลงทุนของ OR จะเป็นการเข้าไปถือหุ้นเพื่อร่วมเป็นเจ้าของในธุรกิจร้านอาหารที่กำลังเป็นเทรนด์ มากกว่าที่จะเข้าซื้อเลยทั้งบริษัท
มาจนถึงตอนนี้ ถ้าสรุปแบรนด์ที่ OR บริหารอยู่ก็จะมีหลายแบรนด์ ได้แก่ Café Amazon, Texas Chicken, Pearly Tea, ฮั่วเซ่งฮงติ่มซำ, หมูแอนด์มอร์ ฯลฯ และที่ OR เข้าไปลงทุนก็จะมี โอ้กะจู๋, ร้านกาแฟ Pacamara, ร้านอาหารญี่ปุ่น Kouen และล่าสุดก็คือ KAMU
ดังนั้นเราก็น่าจะเห็นว่า ในอนาคตสัดส่วนธุรกิจให้บริการน้ำมันของ OR ก็น่าจะน้อยลงไปอีก และมีสัดส่วนรายได้จากค้าปลีก และส่วนแบ่งกำไรจากการร่วมลงทุนในกิจการต่าง ๆ มากขึ้น โดยเฉพาะธุรกิจร้านอาหารนั่นเอง..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
Reference
-